Likumprojekts

**Grozījumi Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādus grozījumus:

1. Izteikt 158.2 pantu šādā redakcijā:

"**158.2 pants. Regulējamo sabiedrisko pakalpojumu sniegšana bez licences vai reģistrācijas vai licences nosacījumu vai vispārējās atļaujas noteikumu pārkāpšana**

Par regulējamo sabiedrisko pakalpojumu sniegšanu bez sabiedrisko pakalpojumu licences vai reģistrācijas vai par sabiedrisko pakalpojumu licences nosacījumu vai vispārējās atļaujas noteikumu pārkāpšanu –

izsaka brīdinājumu vai uzliek naudas sodu fiziskajām personām no piecdesmit līdz piecsimt latiem, amatpersonām – no simt līdz piecsimt latiem, bet juridiskajām personām – no divsimt līdz desmittūkstoš latiem."

2. Aizstāt 158.4 pantā vārdus "bet juridiskajām personām – no piecsimt līdz desmittūkstoš latiem" ar vārdiem "bet juridiskajām personām – no divsimt līdz desmittūkstoš latiem".

3. Papildināt kodeksu ar 158.6pantu šādā redakcijā:

"**158.6pants. Regulējamo nozaru normatīvo aktu pārkāpšana**

Par tādu regulējamo nozaru normatīvo aktu pārkāpšanu, kuru ievērošanu uzrauga Sabiedrisko pakalpojumu regulēšanas komisija, izņemot gadījumus, kas noteikti šā kodeksa 64.pantā, 90.panta otrajā daļā, 95.panta otrajā un trešajā daļā, 148.1, 158.2, 158.3, 158.4, 158.5 un 197.pantā,–

izsaka brīdinājumu vai uzliek naudas sodu fiziskajām personām no piecdesmit līdz piecsimt latiem, amatpersonām – no simt līdz piecsimt latiem, bet juridiskajām personām – no divsimt līdz desmittūkstoš latiem."

4. Papildināt 215.10 panta pirmo daļu pēc skaitļa "158.5" ar skaitli "158.6".

Ekonomikas ministrs

D.Pavļuts